ফারুক আহমদ খান লেগারি
ফারুক আহমদ খান লেগারি (হিন্দুস্তানি উচ্চারণ: [fɑrukʰ æɦmæd ləɡhərɪ̈];বেলুচি, পাঞ্জাবি, উর্দু: سردار فاروق احمد خان لغاری‎‎ ; ২৯ মে ১৯৪০ - ২০ অক্টোবর ২০১০) একজন পাকিস্তানি রাজনীতিবিদ যিনি ১৪ নভেম্বর ১৯৯৩ থেকে ২ ডিসেম্বর ১৯৯৭ সালের পদত্যাগ পর্যন্ত পাকিস্তানের অষ্টম প্রেসিডেন্ট হিসেবে দায়িত্ব পালন করেন । তিনিই পাকিস্তানের প্রথম বালুচ রাষ্ট্রপতি। বালুচ উপজাতির এক প্রভাবশালী সামন্তবাদী পরিবারে জন্মগ্রহণ করা লেগারি পাকিস্তানের ফরম্যান ক্রিশ্চিয়ান কলেজ এবং যুক্তরাজ্যের অক্সফোর্ডের সেন্ট ক্যাথেরিন কলেজে পড়াশোনা করেছিলেন। যুক্তরাজ্য থেকে ফিরে এসে তিনি ১৯৭৩ সালে রাজনীতিতে যোগ দেওয়ার আগে একজন সরকারী কর্মচারী হিসাবে কর্মজীবন শুরু করেছিলেন এবং ১৯৭৫ থেকে ১৯৭৭ সাল পর্যন্ত পাকিস্তান পিপলস পার্টির (পিপিপি) হয়ে বেলুচিস্তানের প্রতিনিধিত্বকারী সিনেটর হিসাবে দায়িত্ব পালন করেছিলেন। ১৯৮০-এর দশকে তিনি রাষ্ট্রপতি জিয়া-উল-হকের প্রশাসনের বিরুদ্ধে গণবিক্ষোভে নেতৃত্ব দেন এবং ১৯৮৮ সালে অনুষ্ঠিত সাধারণ নির্বাচনে অংশগ্রহণ করেন। ১৯৯০ থেকে ১৯৯৩ সাল পর্যন্ত তিনি বিরোধী দলের উপ-নেতা হিসাবে বেনজির ভুট্টোর অধীনে কাজ করেছিলেন এবং ১৯৯৩ সালে অনুষ্ঠিত সাধারণ নির্বাচনে অংশ নিয়েছিলেন। অবশেষে লেগারির বিশ্বস্ততা এবং খ্যাতি প্রধানমন্ত্রী বেনজির ভুট্টোর কর্তৃক রাষ্ট্রপতি হওয়ার জন্য মনোনয়নের দিকে নিয়ে যায় এবং ১৯৯৩ সালে রাষ্ট্রপতি হিসাবে নির্বাচিত হন। তবে পাকিস্তানের সুপ্রিম কোর্টের সিনিয়র জাস্টিসের বিতর্কিত নিয়োগের কারণে তিনি সমালোচিত হন ও মেহরান ব্যাংক কেলেঙ্কারীতে জড়িত ছিলেন। ১৯৯৫ সালে প্রধানমন্ত্রী বেনজির ভুট্টোর সাথে নীতিগত ইস্যুতে পার্থক্য দেখা দিতে শুরু করে এবং তিনি ১৯৯৬ সালে আশ্চর্যরকমভাবে তাঁর নেতার সরকারকে বরখাস্ত করেন। তার রাজনৈতিক উচ্চাভিলাষগুলি পরে প্রধানমন্ত্রী নওয়াজ শরীফের সাথে সংঘর্ষে লিপ্ত হয় এবং বিচারপতি সাজ্জাদ আলী শাহকে প্রধান বিচারপতি পদে রাখার জন্য তাঁর হস্তক্ষেপ অবশেষে ১৭৯7 সালে পদত্যাগের কারণ হয়। তিনি রাজনীতিতে সক্রিয় ছিলেন এবং ২০০৪ সালে পিএমএল (কিউ) এ যোগ দিয়েছিলেন। ২০১০ সালের ২০ অক্টোবর রাওয়ালপিন্ডির সম্মিলিত সামরিক হাসপাতালে দীর্ঘ হার্টের অসুস্থতাযলেগারি ় মারা যরি।